બંને વચ્ચે ઉગ્ર દલીલો ચાલતી સાંભળી હરિયાને અંદાજ આવ્યો કે બંને વચ્ચે ફૂટ પડવી શરુ થઇ ચુકી છે ! પણ એમની એ તકરારની ભીંસ વધે એ પહેલા જ એ બેમાંથી એકની નજર મોંઘીના ગળામાં પહેરેલ ચાંદીના રંગની જાડી સેર, અને કાનની બુટ પર જાણે ચળકતા પીળા રંગના ટપકાં મુક્યા હોય એવા કાનના બુટ્ટા પર પડી. અને જાણે અસલ હેમ ચળકતું હોય એવી ચમક તેની આંખોમાં દેખાઈ આવી ! અને એક ચોર જાણે બીજા ચોરની આંખોમાં દેખાતી ચમકને પણ વાંચી શકતો હોય એમ બીજાની નજર પર મોંઘી તરફ દોરાઈ ચાલી. અને એ સાથે બંનેના હોઠ સહેજ વંકાયા – કંઇક અંશે તિરસ્કારથી !